S-51/2016

I

Mál þetta, sem var dómtekið 19. október sl., höfðaði lögreglustjórinn á Vestförðum með ákæru 29. september 2016 á hendur ákærða; „X, kennitala [...], [...], [...],

I.

(M. 314-2016-1292)

fyrir hótanir, með því að hafa að morgni sunnudagsins 10. apríl 2016, hótað A, kt. [...], ofbeldi og lífláti með eftirfarandi SMS-skilaboðum sem hann sendi úr farsíma sínum (símanúmer [...]), í farsíma A (símanúmer [...]), en efni skilaboðanna var til þess fallið að vekja hjá henni ótta um líf sitt, heilbrigði og velferð:

1. „Leca zeczy z kuchni i kurwo zaraz was spale zaczne od pasata“ (ísl. þýðing: Nú flýgur eldhúsdótið og hóra eftir smá fer ég að brenna ykkur ég byrja á [...]), sent klukkan 06.19.

2. „Kurwo zajebie cie i teraz wiem ze mialem racje ty zaklamana niewierna szmato“ (ísl. þýðing: Hóran þín ég drep þig og nú veit að ég hafði rétt fyrir mér lygna ótrúa tussan þín), sent klukkan 07.29.

II.

fyrir brot gegn brottvísun af heimili og nálgunarbanni samkvæmt úrskurði héraðsdóms Vestfjarða uppkveðnum þann 24. maí 2016 í máli nr. R-5/2016, þar sem ákærða var m.a. bannað að komi á eða í námunda við heimili A, kennitala [...], og [...], [...] á [...], auk þess sem honum var bannað að veita A eftirför, nálgast hana á almannafæri eða setja sig í samband við hana með öðrum hætti, í fjórar vikur, frá og með 18. maí 2016, með því að hafa:

1. (M. 314-2016-1798)

miðvikudaginn 18. maí 2016, um kl. 15, farið inn á heimili [...] A að [...] á [...], en A var þar stödd,

2. (M. 314-2016-1798)

fimmtudaginn 19. maí 2016, um kl. 13, verið á heimili [...] A að [...] á [...], er A kom þangað í fylgd lögreglu til að skipta um læsingu á íbúðinni,

3. (M. 314-2016-1805)

að kvöldi fimmtudagsins 19. maí 2016, um kl. 19.30, kallað til A í gegnum bréfalúgu og úr garði að [...] í [...], en A var þá stödd á fyrrnefndum stað,

4. (M. 314-2016-1807)

að morgni föstudagsins 20. maí 2016, um kl. 8.10, nálgast A fyrir utan vinnustað hennar að [...] á [...],

5. (M. 314-2016-1810)

föstudaginn 20. maí 2016, um kl. 13.50, nálgast A á vinnustað hennar á [...] að [...] á [...],

6. (M. 314-2016-1292)

á tímabilinu 18.-26. maí 2016, hringt 1205 sinnum í farsíma A (símanúmer [...]), nánar tiltekið úr númerunum [...] (877 sinnum), [...] (309 sinnum) og [...] (19 sinnum).

III.

(M. 314-2016-3015)

fyrir fíkniefnalagabrot, með því að hafa sunnudaginn 24. júlí 2016, haft í sínum vörslum, innanklæða, alls 148,83 grömm af amfetamíni og 0,97 grömm af maríhúana, en ákærði var farþegi í bifreiðinni [...] sem lögregla stöðvaði á [...].

Telst I. ákæruliður varða við 233. gr. almennra hegningarlaga nr. 19/1940, sbr. síðari breytingar.

Telst II. ákæruliður varða við 1. mgr. 232. gr. almennra hegningarlaga nr. 19/1940, sbr. síðari breytingar.

Telst III. ákæruliður varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. rgl. nr. 789/2010 og 513/2012.

Þess er krafist að ákærði verði dæmdur til refsingar og greiðslu alls sakarkostnaðar. Þá er krafist upptöku á hasspípu, 148,83 grömmum af amfetamíni og 0,97 grömmum af maríhúana sem haldlagt var í máli 314-2016-3015, með vísan til 6. og 7. mgr. 5. gr. laga nr. 65/1974, um ávana- og fíkniefni, og 2. mgr. 14. gr. reglugerðar nr. 233/2001, ásamt síðari breytingum.“

Ákærði krefst þess að hann verði dæmdur til vægustu refsingar er lög leyfa og að refsing verði skilorðsbundin.

II

Ákærði viðurkenndi við þingfestingu málsins þá háttsemi sem honum er gefin að sök í ákæru. Farið var með málið samkvæmt ákvæðum 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjandi og ákærði höfðu tjáð sig um lagaatriði og ákvörðun viðurlaga. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að ákærði hefur gerst sekur um þá háttsemi sem honum er gefin að sök og er brot hans rétt heimfærð til refsiákvæða í ákæru.

III

Ákærði er fæddur árið [...]. Samkvæmt vottorði sakaskrár ríkisins hefur ákærði ítrekað gengist undir sektargerð eða verið dæmdur til refsingar vegna brota gegn umferðarlögum og tvisvar vegna brota gegn lögum um ávana- og fíkniefni, síðast árið 2009. Þá var hann 24. september 2010 dæmdur í tveggja mánaða fangelsi skilorðsbundið í tvö ár vegna brots gegn vopnalögum nr. 16/1998 og 1. mgr. 106. gr. almennra hegningarlaga nr. 19/1940. Vegna ákvæðis 61. gr. almennra hegningarlaga verður ekki talið að síðast greint brot ákærða hafi ítrekunaráhrif við ákvörðun refsingar nú.

Brot ákærða nú eru umfangmikil þegar litið er til fjölda tilvika. Þá er brotin alvarleg og beinast brot ákærða samkvæmt I. og II. kafla að [...]. Við ákvörðun refsingar er því, til þyngingar refsingu, litið til 3. mgr. 70. gr. almennra hegningarlaga og 1., og 6. töluliðar 1. mgr. sama lagaákvæðis. Ákærða til málsbóta er litið til þess að hann játaði brot sín skýlaust og lýsti því fyrir dómi að hann iðrist vegna háttsemi sinnar. Loks er við ákvörðun refsingar höfð hliðsjón af 77. gr. almennra hegningarlaga og þess magns fíkniefna sem ákærði hefur viðurkennt að hafa haft í vörslum sínum. Með vísan til framangreinds þykir refsing ákærða hæfilega ákveðin fangelsi í níu mánuði.

Með vísan til 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni eru gerð upptæk til ríkissjóðs 148,83 g af amfetamíni, 0,97 g af maríhúana og hasspípa.

Ákærði greiði 64.480 krónur í sakarkostnað.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, X, sæti fangelsi í níu mánuði.

Upptæk eru gerð til ríkissjóðs 148,83 g af amfetamíni, 0,97 g af maríhúana og hasspípa.

Ákærði greiði 64.480 krónur í sakarkostnað.

S-kvk-nf E-kvk-nf K-kvk-nf